# 40 cançons populars catalanes/El comte Arnau

— Tota sola feu la vetlla, — muller lleial? Tota sola feu la vetlla, — viudeta igual? — No la faig jo tota sola, — comte l'Arnau, no la faig jo tota sola, — valga-m Déu, val! — Qui teniu per companyia, — muller lleial? Qui teniu per companyia, — viudeta igual? — Déu i la Verge Maria, — comte l'Arnau, Déu i la Verge Maria, — valga-m Déu, val! — Aont ne teniu les filles, — muller lleial? Aont ne teniu les filles, — viudeta igual! — A la cambra són que broden, — comte l'Arnau, a la cambra són que broden — seda i estam.
— Me les deixarieu veure, — muller lleial? Me les deixarieu veure, — viudeta igual? — Massa les espantarieu, — comte l'Arnau, massa les espantarieu, — valga-m Déu, val! — Aont teniu les criades, — muller lleial? Aont teniu les criades, — viudeta igual? — A la cuina són que renten, — comte l'Arnau, a la cuina són que renten, — valga-m Déu, val! — Aont ne teniu els moços, — muller lleial? Aont ne teniu els moços, — viudeta igual? — En el llit són que reposen, — comte l'Arnau, en el llit són que reposen, — valga-m Déu, val! — Pagueu-los bé la soldada, — muller lleial, pagueu-los bé la soldada, — viudeta igual. — Tant prest com l'hauran guanyada, —comte l'Arnau, tant prest com l'hauran guanyada, — valga-m Déu, val! — Per ont heu entrat vós ara, — comte l'Arnau? Per ont heu entrat vós ara, — valga-m Déu, val? — Per la finestra enreixada, — muller lleial, per la finestra enreixada, — viudeta igual. — Ai, que me l'haureu cremada, — comte l'Arnau! Ai, que me l'haureu cremada, — valga-m Déu, val! — Solament no l'he tocada, — muller lleial, solament no l'he tocada, — viudeta igual. — Què es lo que us ix per la boca, — comte l'Arnau? Què es lo que us ix per la boca, — valga-m Déu, val? — Males paraules que he dites, — muller lleial, males paraules que he dites, — viudeta igual. — Què es això que us ix pels ulls, — comte l'Arnau? Què es això que us ix pels ulls, — valga-m Déu, val? —Males mirades que he dades, — muller lleial, males mirades que he dades, — viudeta igual. —I què us ix per les orelles, — comte l'Arnau? I què us ix per les orelles, — valga-m Déu, val? —Són flames de foc que'm cremen, — muller lleial, són flames de foc que'm cremen, — viudeta igual.
—I què us-e surt per les mans, — comte l'Arnau? I què us-e surt per les mans, — valga-m Déu, val? — Les coses mal manejades, — muller lleial, les coses mal manejades, — viudeta igual. —Què es això que us surt pels peus, — comte l'Arnau? Què es això que us surt pels peus, — valga-m Déu, val? — Els mals passos que donava, — muller lleial, els mals passos que donava, — viudeta igual. — Què es això que hi ha a l'entrada, — comte l'Arnau? Què es això que hi ha a l'entrada, — valga-m Déu, val? — Es el cavall que m'espera, — muller lleial, es el cavall que m'espera, — viudeta igual. — Baixeu-li grana i civada, — comte l'Arnau, baixeu-li grana i civada, — valga-m Déu, val! — No menja gra ni civada, — muller lleial, sinó ànimes condemnades, — viudeta igual. — Ont vos han donat posada, — comte l'Arnau? Ont vos han donat posada, — valga-m Déu, val? — A l'infern me l'han donada, — muller lleial, a l'infern me l'han donada, — viudeta igual. — Per què allí vos l'han donada, — comte l'Arnau? Per què allí vos l'han donada, — valga-m Déu, val? — Per pagar mal les soldades, — muller lleial, per pagar mal les soldades, — viudeta igual. Feu-ne tancâ aquella mina, — muller lleial, que dóna al convent de monges — de Sant Joan. Quina hora es que'l gall ja canta, — muller lleial? Quina hora es que'l gall ja canta, — viudeta igual? — Les dotze hores són tocades, — comte l'Arnau, les dotze hores són tocades, — valga-m Déu, val! — Vos dic que no'm feu l'oferta, — muller lleial, que com més me feu l'oferta, — més pena 'm dau. Ara, per la despedida, — muller lleial, ara, per la despedida, — dem-nos les mans. — Massa me les cremarieu, — comte l'Arnau, massa me les cremarieu, — valga-m Déu, val!